ריפוי עצמי (כוח-על)

בפנטזיה, מדע בדיוני ובייחוד בסוגת גיבורי-העל ריפוי עצמי או ריפוי עצמי מוגבר הוא כוח-על ויכולת מיוחדת שמאפשרת לדמות להחלים במהירות על-טבעית מפצעים, נזקים גופניים שונים ומחלות. ברמות הגבוהות ביותר כוח-על זה הופך את הדמות לכמעט בלתי ניתנת להריגה כאשר היא יכולה לגדל מחדש ולהצמיח תוך שניות איברים שנקטעו ולגדל מחדש עצמות, בשר, רקמות ועור. אפקטים נוספים של כוח-על זה הם חסינות לרעלים ומחלות, הזדקנות מואטת ואריכות ימים.

דמויות רבות של גיבורי-על ונבלי-על הם בעלי יכולת ריפוי עצמי מוגבר במידה זו או אחרת. בקומיקס המערבי, הדמויות הידועות ביותר עם כוח-על זה שייכות למארוול קומיקס וכוללות את גיבור-העל המוטאנט וולברין מהאקס-מן ואת האנטי-גיבור דדפול.

 דוגמאות 

 בקומיקס המערבי 

 מארוול קומיקס 
 וולברין (ג'יימס האולט "לוגאן") – מוטאנט וחבר באקס-מן שהוא גיבור-על ואנטי-גיבור. בזכות יכולת הריפוי העצמי שלו הוא שרד ניתוח בו השלד שלו צופה באדמנטיום - מתכת בלתי ניתנת לשבירה. שלד האדמנטיום מחליש את יכולת הריפוי העצמי שלו אך מחזק אותו פיזית והופך את גופו לבלתי שביר. מידת העוצמה של יכולת זו השתנתה בין כותבים שונים, חוברות קומיקס שונות ומדיות שונות (קומיקס, קולנוע, טלוויזיה וכו'). בסרט הוולברין הוא הצליח לשרוד פיצוץ גרעיני בזכות יכולת הריפוי שלו, אך היא נחלשת עם הגיל, כפי שתואר בסרט לוגאן.
 ללורה קיני, שהיא שיבוט של וולברין, יש יכולות ריפוי עצמי דומות. בנוסף, גם לה יש שלד מצופה באדמנטיום וטפרים נשלפים.
 לסייברטות', אויבו המושבע של וולברין, יש גם יכולת ריפוי עצמי מואצת וגם שלד אדמנטיום.
 דדפול (וייד וילסון) – אנטי-גיבור בעל יכולת ריפוי עצמי חזקה במיוחד, כולל יכולת רגנרציה מהירה המאפשרת לו לגדל כמעט את כל גופו מחדש והופכת אותו לכמעט בלתי ניתן להריגה.
 הענק הירוק (ברוס באנר) – בנוסף לכוח הפיזי הכמעט בלתי-מוגבל שלו הוא עמיד מאוד לנזקים פיזיים ויכול להחלים במהירות מפצעים קלים וקשים. הריפוי העצמי שלו כולל גידולן של רקמות המקנות לו יכולת נשימה מתחת למים, לשרוד בחלל לפרקי זמן ממושכים והחלמה מפצעים בתוך שניות. כתוצאה מכך, יש לו תוחלת חיים ארוכה ביותר. כמו כן, הענק חסין בפני מחלות ורעלים ומסוגל להחלים באופן מיידי מכל פגיעה.
 מיסטר סיניסטר (נתן אסקס) – בין כוחותיו ריפוי עצמי רגנרטיבי המאפשר חידוש מהיר של איברים, רקמות וחלקי גוף שנפגעו ברמה ההופכת אותו לכמעט בלתי ניתן להריגה. מיסטר סיניסטר הוא נבל-על.

בדמויות הבאות הריפוי העצמי הוא כוח-על משני:
 ספיידרמן (פיטר פארקר) – גיבור-על שבן יכולותיו נכללות ריפוי עצמי מוגבר והחלמה מהירה מפציעות, אם כי לא ברמה של וולברין ודדפול. ספיידרמן יכול להתרפא משלל פציעות כגון כוויות, חבטות, שברים וכו' בזמן קצר בהרבה ממה שיידרש לאדם רגיל. לדוגמה: הנשר השני עיוור פעם את ספיידרמן באמצעות נשיפת הרעל שלו וספיידרמן התרפא בתוך יומיים.
 סברה (רות בת-שרף) – סברה היא גיבורת-על ישראלית וסוכנת מוסד ובין כוחותיה נכללים ריפוי עצמי מוגבר.
 מגנטו (אריק לנשר) – מגנטו החל כנבל-על ובהמשך הפך לאנטי-גיבור. השדה המגנטי של כדור הארץ מחזק אותו ומעניק לו יכולת ריפוי מוגברת (אך לא ברמה של וולברין).
 גמביט (רמי לבו) – בזכות שליטתו באנרגיה קינטית, גופו מחלים מפציעות, מחלות ונזקים מהר יותר מאדם רגיל. עם זאת, כוח-על זה אינו "רשמי" ואינו בעוצמה של וולברין או אפילו של ספיידרמן.

 DC קומיקס 
 סופרמן (קלארק קנט) – גיבור-העל הידוע ביותר, בנוסף להיותו כמעט בלתי פגיע, הוא מחלים מהר מאוד מפציעות.
 הפלאש (בארי אלן, בארט אלן, ג'יי גאריק, וולי וסט) – קבוצה של גיבורי-על בעלי כוח של מהירות-על שמעניקה לו גם החלמה מהירה מפצעים.
 דת'סטרוק (סלייד וילסון) – נבל-על בעל ריפוי עצמי מוגבר.
 אקוומן (ארתור קורי) – גיבור-על ימי, בין יכולותיו ריפוי עצמי מוגבר.
 קילר קרוק (ויילון ג'ונס) – נבל-על שסובל מאטביזם ומוטציה שגורמת לו להיראות כמו אדם-תנין עם פיזיולוגיה על-אנושית מוגברת, כולל ריפוי עצמי מוגבר.

 יצירות אחרות 
 ספון (Spawn) – אנטי-גיבור אל-מת בעל יכולת ריפוי עצמי מוגבר.
 צבי הנינג'ה (לאונרדו, דונטלו, רפאל, מיכלאנג'לו) – בחלק מהגרסאות הם בעלי ריפוי עצמי מוגבר כחלק מהמוטציה שלהם.
 באראקה – המוטאנט הטארקטאני באראקה מזיכיון משחקי הלחימה "מורטל קומבט" הוא בעל פיזיולוגיה על-אנושית שמעניקה לו כוח פיזי, עמידות וחוסן מוגברים כמו גם ריפוי עצמי מוגבר.

 במאנגה ובאנימה 

 דרגון בול 

 בני גזע הנאמקים, חייזרים ירוקי-עור החיים בכוכב הלכת נאמק, ידועים ביכולתם להצמיח מחדש את גפיהם. יכולת זו הופיעה לראשונה במאנגה כאשר פיקורו (פיקורו ג'וניור), הנאמקי הראשון שמופיע במאנגה, תולש את ידו הפצועה שנפגעה במהלך הקרב נגד סון גוקו ומצמיח אותה מחדש.דרגון בול, צ'אפטר 189, וכן באנימה, פרק 146
 סֶל, צורת חיים סינתטית שמורכבת מה-DNA של הלוחמים הגדולים ביותר בכדור הארץ, וביניהם פיקורו, מציג אף הוא יכולת ריפוי עצמי זהה לזו של הנאמקים ואף טובה יותר. סל יכול להצמיח מחדש לא רק גפיים שנפגעו או נכרתו, אלא גם את זנבו,דרגון בול, צ'אפטר 371, וכן באנימה דרגון בול Z, פרק 151 מחצית גופו הימנית,דרגון בול, צ'אפטר 385, וכן באנימה דרגון בול Z, פרק 162 פלג גופו העליון,דרגון בול, צ'אפטר 401, וכן באנימה דרגון בול Z, פרק 180 ובמקרים קיצוניים אפילו את כל גופו - כל עוד תא בודד מגופו עדיין נשאר בחיים.דרגון בול, צ'אפטר 413, וכן באנימה דרגון בול Z, פרק 190
 מאג'ין בו - יכולת הריפוי העצמי של מאג'ין בו, שהוא שד מיסטי (מאג'ין), עולה אפילו על זו של סל. מאג'ין בו יכול להצמיח מחדש בקלות רבה כל חלק מגופו שנפגע או שנכרת, ואף לחדש את עצמו לחלוטין אם פוצץ לחתיכות קטנות.

 הלסינג 

 אלוקארד (הרוזן דרקולה) - בהיותו ערפד, יכול אלוקארד לרפא את פציעותיו ולהצמיח מחדש את איברי גופו, והוא מרבה לנצל יכולת זו כחלק מהלוחמה הפסיכולוגית שהוא מנהל נגד אויביו; הוא נותן לאויביו לפצוע אותו, בטרם חושף את סודו ונרפא מפציעותיו לנגד עיניהם.
 סראס ויקטוריה - לאחר שהפכה לערפדה, היא מקבלת גם כן כוחות ריפוי עצמי, אך בתחילה כוחותיה אינם כה מפותחים כשל אלוקארד.

 קוד גיאס 

 C.C / C.2 - נערה מסתורית עם שיער ירוק, שיכולה לרפא את עצמה - גם מפציעות קטלניות, למשל ירייה בראש או בחזה. היכולת המיוחדת שלה עניינה את האימפריה הבריטית, שביצעה בה ניסויים מדעיים אכזריים.

 קישורים חיצוניים 
 רשימה של דמויות בעלות ריפוי עצמי מוגבר בוויקיפדיה האנגלית
 Healing Factor, באתר TV Tropes

הערות שוליים

קטגוריה:גיבורי-על